**Drage pevke in pevci!**

Kar lepo nam gre, vi prepevate doma, jaz prepevam doma, skupaj smo pravi zbor!

Kaj bomo prepevali v tem tednu?

Pomlad je lepa tudi skozi okno. Zvončki in trobentice so prvi v pomladnem travniškem orkestru. Tudi drevje se zaljša v prelepe cvetne obleke. Češnja bo zdaj, zdaj svoje veje prekrila s čudovitimi cvetovi.



Ko sem jo občudovala, sem se spomnila na pesem **Ko boš prišla na Bled**.

V njej pesnik Frane Milčinski - Ježek med drugim pravi:»..za naju ves bo svet, kot češnjev cvet.«

**NALOGA**

Na spodnji povezavi poslušaj pesem in se jo nauči.

<https://www.youtube.com/watch?v=QZtT7nOLR8k> – original z besedilom

Na spodnjih povezavah lahko poslušaš različne izvedbe pesmi.

<https://www.youtube.com/watch?v=E0tol0F3F-4> – Perpetuum Jazzile

<https://www.youtube.com/watch?v=ZOXLuuMjSm0> - Klemen Bunderla

<https://www.youtube.com/watch?v=dsWvAwKULx8> – Flat Hats gipsy swing

Poskusi se naučiti pesem **KO V ŠOLO PRIDEM SPET**, ki se poje na isto melodijo kot pesem Ko boš prišla na Bled. Besedilo je spremenjeno oz. prirejeno glede na okoliščine, v katerih se nahajamo. Prvi del pesmi je napisan tako, kot da poješ s svojega zornega kota (Ko v šolo pride**m** spet), drug del pa je napisan tako, kot da bi ti pel oz. pela nekomu drugemu za spodbudo, da jo oz. ga spomniš, kako bo lepo, ko boste spet v šoli. (Ko v šolo pride**š** spet).

Pesem se lahko izvaja na več načinov:

prvi del je sicer napisan za deklico, ki s sošolko od veselja prepevata na hodniku (na hodnik šl**i** zapet), lahko pa deklica s sošolcem prepeva na hodniku (na hodnik šl**a** zapet). Tretja možnost je, da poje fant, ki gre s sošolcem ali s sošolko zapet na hodnik, skratka v vseh primerih, ki so drugačni kot je zapisan v izvirniku pesmi, je potrebno prilagoditi le delčke besedila tako, da bo sporočilo smiselno.

Lahko pa tudi sam/-a poiščeš kakšno rimo in sestaviš verz ali pesem na melodijo, ki jo poznaš.

Veliko veselja pri petju želim in ostanite zdravi!

Učiteljica Robertina Ladika Migalič

**KO V ŠOLO PRIDEM SPET**

KO V ŠOLO PRIDEM SPET,

V UČILNICO SEDET,

ZA MENE VES BO SVET,

KOT ČEŠNJEV CVET.

NA HODNIK ŠLI ZAPET,

S SOŠOLKO BOVA SPET

IN SRČECE SI GRET,

KO V ŠOLO PRIDEM SPET.

MOJ SRČEK ZLAT

BO DELAL TIKA-TAK,

KO ZA KLOPJO SEDEL BO VSAK.

KO V ŠOLO PRIDEM SPET,

V UČILNICO SEDET,

ZA MENE VES BO SVET,

KOT ČEŠNJEV CVET.

MMMMMMM….

MMMMMMM…

KO V ŠOLO PRIDEŠ SPET

V UČILNICO SEDET,

ZA TEBE VES BO SVET,

KOT ČEŠNJEV CVET.

NA HODNIK ŠLI ZAPET

S SOŠOLCI BOMO SPET

IN SRČECA SI GRET,

KO V ŠOLO PRIDEŠ SPET.

TVOJ SRČEK ZLAT

BO DELAL TIKA-TAK,

KO ZA KLOPJO SEDEL BO VSAK.

KO V ŠOLO PRIDEŠ SPET

V UČILNICO SEDET,

ZA VSE NAS VES BO SVET,

KOT ČEŠNJEV CVET.

